RÅDETS GENNEMFØRELSESAFGØRELSE 2011/421/FUSP
af 18. juli 2011
om gennemførelse af afgørelse 2010/145/FUSP om forlængelse af foranstaltningerne til støtte for den effektive gennemførelse af mandatet til Den Internationale Krigsforbryderdomstol vedrørende Det Tidligere Jugoslavien (ICTY)
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 31, stk. 2,
under henvisning til Rådets afgørelse 2010/145/FUSP af 8. marts 2010 om forlængelse af foranstaltningerne til støtte for den effektive gennemførelse af mandatet til Den Internationale Krigsforbryderdomstol vedrørende Det Tidligere Jugoslavien (ICTY) (1), særlig artikel 2, og
ud fra følgende betragtninger:
(1)
Ved afgørelse 2010/145/FUSP forlængede Rådet foranstaltninger for at begrænse indrejse i eller transit gennem medlemsstaternes område for de personer, som er involveret i aktiviteter, der hjælper personer på flugt, over for hvem Den Internationale Krigsforbryderdomstol vedrørende Det Tidligere Jugoslavien (ICTY) har rejst tiltale, til fortsat at unddrage sig retsforfølgning, eller som på anden vis handler på en måde, som kan hindre ICTY's effektive gennemførelse af sit mandat.
(2)
Ratko MLADIC er blevet overført til forvaring i ICTY den 31. maj 2011, og visse personer, som har forbindelse med Ratko MLADIC, bør derfor fjernes fra listen i bilaget til afgørelse 2010/145/FUSP.
(3)
Listen i bilaget til afgørelse 2010/145/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
Bilaget til afgørelse 2010/145/FUSP erstattes af bilaget til nærværende afgørelse.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 18. juli 2011.